اینساید

اینساید (اینگلیسی جه: Inside) ات پازل-پلتفرمِ کا هسّه کا ۲۰۱۶ گدر پلی‌دد کومپانی وره بساته و تنک هاکرده، و ۲۹ ژوئن مایِ گدر ایکس‌باکس وان، ویندوز، جولای مایِ گدر، و آگوست مایِ گدر، پلی‌استیشن ۴ وسّه بریم هدانه. ۲۰۱۷ دسامبر مایِ گدر کا ره آی‌اُ‌اِس (IOS) وسّه و ۲۰۱۸ ژوئن مایِ دله وره نینتندو سوویچ وسّه بریم هدانه. ات مک‌او‌اس نوسخه دی ۲۰۲۰ ژوئن گدر بریم هدانه. کاکر نقش اتّا ریکا ره دارنه کا یتّه رقد بورده جهون دله دره، موحیطی پازل ره دَر وَرنه و بمردن دسِّ جه بوریج کنّه. اینتا کا، پلی‌دد ۲۰۱۲ تَنِک بئی کا، لیمبو ره جانیشِن هسّه که اینساید واری اِتی ۲٫۵D گیم‌پلی داشته.

لیمبو یِ تنک بیّن په، پِر توم نوگذِشته کا پلی‌دد شه کار ره اینسایدِ سر شروهء هاکرده، و لیمبو یِ دس بورده کا انجین ره وِنسّه کاربزونه. کاساجِ تیم دکش هاکردنه یونیتی ماتور جه تا وشونِ کاساجی رائِت‌ته بووه، و شه ویجگی ره اضافه هاکردنه تا وشون امضا ره سراق هاده و دیرئون سرساب بوون کا اَره اینتا وشون کا هسّه. کایِ پیل و سِرمایه اَتی دانمارکی فیلمِ موسسه جه بموئه. اینساید مایکروسافتِ ۲۰۱۴ اِی‌تِری (E۳) کنفرانس دله یتِّمین کش سراق هدا بیّه، و وشون باتنه که خانّه کا ۲۰۱۵ گدر وره بریم هَدِن، اما ونه توم اِرزا بیّه و بورده ۲۰۱۶ گدر.

اینساید کانقدکرئونِ دلوس بیّه. کانقدکرئون وره لیمبو جه اِندا-ور-اِندا هاکردنه و باتنه کا اینتا اِتی بهته بیّن حیساب وونه، وشون ونه کارگردونی، اتمسفر و گیم‌پلی ره خله ستایش هاکردنه. اینساید خله-خله جایزه‌ئون وسّه نومزه بیّه، وشون میون، سالِ کا یِ مقوم، کا وه ات خله مستقل و تکنیکالِ دس‌یارد ره بَهیته. لیمبو یِ واری، اینساید کا‌جورنالیست‌ئونِ دسِّ جه ات‌خله، دِشتِ توم‌ئونِ به‌ترین و گت‌ترین کائونِ لیست‌ئون ره دریم بورده.

 گیم‌پلی 
بندانگشتی|راست|گیم پلی 
اینساید اتّا پازل-پلتفرمِ کا هسّه. کاکرِ کرکتر اتا بی‌نومِ ریکا هسّه کا وه اِتی سورئال و ویشته مونکروم-واری موحیط دله مجنه و چرخ گیرنه کا وره 2.5D پلتفورم کا جه سراق هدانه. کا تاریک هسّه و سو نارنه، و رنگ‌ئون ره اِتی کار بزونه تا ریکا یِ تن و اَتی موحیط‌ئون شه خد ره ویشته سراق هادن. کا ویشته بی چمر هسّه، امبا اتی ونگ و چمر دارنه، بستینکلا: ات کمه موسیقی، ریکا یِ چمر (گپ نزنده)، سک‌ئون لوئه، شی و وسیله‌ئون صِدا و ساند افکت‌ئون. کاکرئون اتا ریکا یِ کِنترل ره دارنِنه کا تونده، هامجه، دو بَیره، هوزی هاکنه، لو بوره، و شی‌ئون ره کار بزنه دا (=تا) مانع‌ئون ره پتی هاده و کا یِ دله پیش بوره. اتی توم‌ئون رسنه کا ریکا اِتی توانایی دس یارنه که تونده دیر آدم‌ئونِ تن ره کِنتِرِل هاکنه که اینتا وسّه هسّه تا بتنونه اَتی پازل‌ئون ره اِنجوم هاده، هین میکانیک ره مارتی سیلوا (Marty Silva) که آی‌جی‌اِن جه هسّه، اتِ دیر کا یِ جه کا ونه نوم دِ سواپِر (The Swapper) هسّه اندا-ور-اندا هاکرده. اتی رسد‌ئون کا یِ دریم، کاکر بتونده اتی جائون ره پی‌دا هاکنه کا وشون دله اتِ جور سوکنا یِ اُرب (Orb) دره. اگه وه دشتِ هین اُرب‌ئون ره رقد بیاره، وه کا یِ دی‌یِر لِمبِروندی (Ending) ئه زلفین ره وشا کانده.

ریکا تونده ات-خله رائون جه بمیره، بتونده ئوی بن غرق بوه، گِلیله بخره، سک‌ئون وره بَکوشِن، مشین‌ئون وره تله دینگنّن. ضربه ای کِلاک وره بخره و وه گلی-گلی بووه، و اَتی دیر. لیمبو یِ واری، اینساید بَمِردِن و میرش خله واقعی و گرافیک سراق هدا بئی‌یه، امبا این کش ویشه، کا باعث بیّه کا اینساید ای‌اس‌آر‌بی (ESRB)، گت آدم‌ئون سنِ رجه ره بیره، امبا لیمبو سکِ و سول رجه ره داشته و ویشته تونستنه وره کا هاکنن. اگه کرکتر بمیره، کا، نزدیک ترین چک‌پوینتِ جه ادامه هدا بونه.

کاکر که کا یِ دله یور تر بورده، وه اتِ توشمارِ کِنتِرل ره شه دَس گیرنه کا وره "هادُل" (Huddle) ونگ کاندنه، کا ونه تَن خله قِد دره و دَکِّل نوونه وره بکوشتن، امبا، کاکر ونه شه وسّه استراتژی داره تا بتونّه کا یِ دله یور بوره.

 آسنی 
اتا ریکا خِز خرنه اتِ وندِ جه جِر انه. دلندِ (=جنگل) میون کا در دو گیرنه، وه اتی ماسک‌دارِ شو‌په‌ئون کا چراغ‌قوه وشون دس دره، و وشون مشین و لمپا و سک‌ئون جه دیم-به-دیم بونه. وشون دَسِّ جه در شونه و اتِ کشاوِرزی زمی دله شونه کا اونجه اِتی اجیک درنّه کا خی‌ئون تن دکتنه و وشون ره دینه هاکردنه. ریکا حیوونون و وسیله‌ئونی کا مزرعه دله دره ره کار زنّه و وشون کومک جا اونجه جه درشونه و اتّا وِل بئی شهر ره دریم شونه کا اونجه اتی زامبی-دسّوری آدم‌ئون اتی صف دریم درنه و وشون، ذهنی-کنترل جه دَر مِجنّه. شهر ره جه هدار هاکردن په اَتِ گتِ کارخنه دره کا ونه دریم ئویِ بِن بورده جائون، ضربه‌ای کلاک آتریوم، و اتِ آجمایشگا یِ موحیط دره کا اونجه دونشمند‌ئون دَرِنه ئو یِ بِن، آدم‌ئون سر اتِ جور آجمایِش‌ئون کاندنه.

 موسیقی 
مارتین استِگ اندرسِن (Martin Stig Andersen) کا پلی‌دد وسّه لیمبو یِ موسیقی ره دی بساته، سوس گانوِر رای‌بِرگ (SØS Gunver Ryberg) همراکت اینساید وسّه سوندترک دیزاین هاکرده.

 تنک بَیِّن په 
اینساید خله-خله کا نقدکر‌ئونِ دلوس بیّه و خله ستایش بئی‌یه و متاکریتیکِ ( کا اتا شناسا نقدکر وبسایت هسّه) نقدئون دی اینتا ره سراق دِنه. کا نقدکرئون باتنه کا اینساید، لیمبو ره اتا ارزشِ دارِ جانیشت هسّه.
لیمبو یِ دسّوری، ات خله تنک‌کرئون اینساید ره شه گت‌ترین و به‌ترین ویدئوکائون دشتِ توم‌ئون لیست بشتنه. ۲۰۲۲ گدر، پی‌سی گیمر (PC Gamer) اینساید ره پی‌سی کائونِ اَتّا از بهترین کائون لیست دله بشته و باته: «مه ویدئوکا کاهاکردن ره اتا از بهترین تجربه‌ئون بی‌یه.»

 جایزه‌ئون 
اینتا کا، ۲۰۱۶ جایزه‌ئونِ مراسم دله، «طلایی مکعب» و «به‌ترین کنسولی کا/دسکتاپِ کا» جایزه ره بورده. ۲۰۱۶ گدر و سالِ به‌ترین کا یِ جایزه‌ئون مراسم، «خجیر و خاروک ترینِ کا»یِ جایزه ره برنده بیّه.

 منبع 

 ۲۵ ده مایِ ۱۵۳۵ تبری، این ولگ اینگلیسی ویکی‌پدیا جه ترجمه بیّه.

رج:ویدئوکا
رج:کامپیوتری کائون
رج:پلی‌دد